Hei-hei! Enne kui meelest läheb, siis ütlen kohe ära, et Mustika Keskuses asuvas poes Pandora Laegas on selle kuu lõpuni minu boksis (nr. 17) soodustus -25%! Mine uuri järele, sest müügil on väga hästi hoitud vähe või täiesti kandmata riided! 🤟
#000001
Mul on telefonis sellised “vaja-teha” nimekirjad. Täpsemalt siis iga valdkonna kohta on mul eraldi nimekirjad: muusika, kodu, enda mingid isiklikud asjad jne. Aiatööde/ideede nimekirjas on mul praegu juba 40 punkti, mida järgmisel aastal hoogsalt täitma asuda. Niimoodi mõeldes tundub seda muidugi jube palju ja ei tea kui palju neist ka ära tehtud saab, aga no nii kibelen juba ja ei jõua seda kevadet ära oodata. See aasta oli mul aias selline esimene läbimurde aasta (ma julgen öelda) ja ma tunnen, et mu silmad kuidagi avanesid. Palju mõtteid tuli pähe, hakkasin palju asju ka uue pilguga nägema ning palju uut energiat tuli ka juurde.
#000004
Aga omamoodi tore on ka see külmem-tubasem aeg ning kavatsen seda ka nautida. Olen omale juba tükk aega sisendanud, et sel poolaastal olen kindlasti klaveri taga asjalik ning olen selles osas ka juba algust teinud. Mul on palju ideid ja laule, mis vajavad lõpetamist ning loodetavasti kirjutan ka ikka täiesti uut materjali. Muusika kõrvalt on aga ka toas mõned asjad, mida tahaks veel ära teha: tahaks veel ühe toa ära värvida... 😀 Söögilaud vajaks kerget-kiiret värskenduskuuri ning suuremaid-põhjalikumaid koristusi tahaks ette võtta. Muidugi tahaks ka mingeid täiesti uusi retsepte avastada ja kui muidu suvel on seda tavaliselt vähem, siis nüüd “tubasemal hooajal” tahaks muidugi pisipõnnidele ka uusi asju/teadmisi õpetada.
#000005
Aga egas midagi, selliste mõtetega siis sel korral ka lõpetan. Loodetavasti saan ruttu terveks ja järgmine kord saab ehk juba ka konkreetsemat muusikajuttu ajada, sest vihjena võin öelda, et üks laul on meil stuudios kohe-kohe valmis saamas, aga sellest juba järgmisel korral!
#000006
Üks õhtune poeskäik LIDLis 🏃🏼‍♀️, k
#000007